מייקל מלוני

מייקל מלוני (באנגלית: Michael Maloney; נולד ב-19 ביוני 1957) הוא שחקן אנגלי.

ביוגרפיה
מלוני נולד בבורי סנט אדמונד שבמחוז סאפוק. הופעתו הראשונה בטלוויזיה הייתה בשנת 1979 בתפקיד בנו בין העשרה של פיטר בקוורת' בסדרת הדרמה "Telford's Change".

אחרי כמה שנים שחונות, הצליח מלוני לככב בסרטי קולנוע וסדרות טלוויזיה כמו גם להופיע על במות התיאטרון. הוא זכה להכרת הקהל הרחב כששיחק ב-1989 בסרטו של קנת בראנה "הנרי החמישי" עיבוד קולנועי למחזה באותו השם. בתחילת שנות התשעים של המאה העשרים כיכב בטלוויזיה ב-"Mr Wakefield's Crusade" ובקולנוע שיחק בתפקיד מארק בסרט "אוהב אותך בטירוף". ב-1994 הופיע בתפקיד ראשי בעיבוד של ה-BBC לרומן "Love on a Branch Line". הוא הופיע בשתי גרסאות קולנועיות של המחזה "המלט" האחת סרטו של זפירלי מ-1990 בתפקיד רוזנקרנץ, והשנייה מ-1996 בתפקיד לארטס. עוד שיחק במספר עיבודים לקולנוע של מחזות שייקספיריים. בנוסף להופעותיו בטלוויזיה, כיכב מלוני ב-1999 בתפקיד ג'ייסון פילדס בסרט הקולנוע "American Reel". ב-2002 שיחק בתפקיד בריאן אלבומן, עוזרו האישי של אדוני קנוט (ריק מייאל) בסיטקום "Believe Nothing". ב-2005 גילם מלוני את קסיוס במיני-סדרה "אימפריה". ב-2009 שיחק בתפקיד ג'ון מייג'ור בסרט "מרגרט", וגילם את ראש הממשלה סר רוברט פיל בסרט "ויקטוריה הצעירה".

מלוני מופיע בדרמות רדיופוניות של רדיו 4 של ה-BBC. הוא שיחק בתפקיד דין בשתי העונות של הסדרה "High Table, Lower Orders", ואת ג'יילס בעל טור רכילות בסדרה "His Master's Voice". עוד הופיע בתפקיד אורח בסדרת התסכיתים "Baldi". בסרט הבוליוודי "I See You" שיחק מלוני בתפקיד שוטר.

ב-2010 השתתף מלוני בסדרת הדרמה "חדר מיון" בתפקיד הווארד פיירפקס. עוד באותה שנה השתתף בעונה הרביעית של הסאטירה הפוליטית "The Thick of It" בתפקיד מתיו הודג'. ב-2013 גילם את דמותו של סר הנרי סטפורד, בעלה השלישי של ליידי מרגרט ביופורט בסדרת הטלוויזיה "המלכה הלבנה" של ה-BBC.

ב-2013 דיבב את "הנשמה האבודה" במשחק הווידאו "קאסלבניה- אדוני האפילה", ואת אוואלח' במשחק הווידאו משנת 2015 "The Witcher 3: Wild Hunt"

בשנת 2015 שיחק במיני-סדרת הפשע הבריטית "ריבר" ברשת BBC One בכיכובו של סטלאן סקארסגארד.

פילמוגרפיה
 שנה שם שם באנגלית תפקיד הערות 1979 Telford's Change פיטר טלפורד סדרת טלוויזיה 1980 Richard's Things ביל 1985 Ordeal by Innocence מיקי ארגייל 1989 הנרי החמישי Henry V לואיס הדופין 1990 Relatively Speaking גרגורי פוינטר 1990 אוהב אותך בטירוף Truly, Madly, Deeply מארק 1990 המלט Hamlet 1995 Signs and Wonders סטיבן פלמור סדרת טלוויזיה 1995 A Midwinter's Tale ג'ו הרפר (המלט) 1995 אותלו Othello רודריגו 1996 המלט Hamlet לארטס 1997 היסטריה Hysteria ד"ר סמואל פריי 1997 Painted Lady אוליבר פיל סרט טלוויזיה 1998 מקבת' Macbeth באנקו סרט טלוויזיה 1998 The Changeling פרנק סרט קצר 2000 Unleaded אנטון 2000 דיאל ופסקו Dalziel and Pascoe דייוויד רנסום בפרק "Above the Law" 2000 מזמור חג המולד A Christmas Carol בוב קרצ'יט סרט טלוויזיה 2001 Magic Grandad מר לייטון סדרת טלוויזיה 2002 The Swap טום פורסטר סרט טלוויזיה 2002 The Jury פיטר סיגל מיני-סדרה 2002 Believe Nothing בריאן אלבומן סדרת טלוויזיה 2003 הלילה השנים עשר Twelfth Night, or What You Will מלווליו סרט טלוויזיה 2003 ההגדה לבית פורסייט The Forsyte Saga פרוספר פרופונד מיני-סדרה 2003 Bed and Breakfast פיטר 2003 הנרי השמיני Henry VIII תומאס קרמנר סרט טלוויזיה 2003 American Reel ג'ייסון פילדס 2004 Battle of the Brave המושל ג'יימס מארי 2005 Kisna: The Warrior Poet פיטר בקט 2005 אימפריה Empire קסיוס מיני-סדרה 2006 מיס מארפל Agatha Christie's Marple ד"ר ג'ושואה ווטרס בפרק "By the Pricking of My Thumbs" 2006 Pinochet's Last Stand ג'ק סטרו סרט טלוויזיה 2006 בבל Babel ג'יימס 2006 רמז לסקנדל Notes on a Scandal סנדי פבלם 2006 אני רואה אותך I See You המפקח ג'ון סמית' 2006 רובין הוד Robin Hood פיטס סדרת טלוויזיה (2 פרקים) 2007 Learners ג'ון סרט טלוויזיה 2007 Futureshock: Comet אדם ברגורסקי סרט טלוויזיה 2008 להעיר את המתים Waking the Dead ד"ר דמיאן הופר בפרק "Sins" 2008 Bonekickers דניאל מסטיף סדרת טלוויזיה 2009 מרגרט Margaret ג'ון מייג'ור סרט טלוויזיה 2009 ויקטוריה הצעירה The Young Victoria רוברט פיל 2009 Law & Order: UK מר ג'ון רברטי בפרק "Sacrifice" 2010 חדר מיון Casualty הווארד פיירפקס 2010 רציחות במידסומר Midsomer Murders סיימון שארפ בפרק "Master Class" 2012 קורוניישן סטריט Coronation Street רוברט מילוורד 2012 Accused שופט סדרת טלוויזיה 2013, 2022 Father Brown קאלון 2 פרקים 2013 Summer in February קולונל פיינטר המלכה הלבנה The White Queen הנרי סטפורד מיני-סדרה בכל האמצעים By Any Means לורנס ווקר 2014 Born of War איאן פלמינג: האיש שרצה להיות בונד Fleming: The Man Who Would Be Bond אדמירל ראשברוק מיני-סדרה אוטופיה Utopia דונלדסון לונה Luna דין 2015ריבר River טום ריד סדרת טלוויזיה The Other Side of Home איאן סרט קצר 2016 מר סלפרידג' Mr Selfridge מר דונהיו עונה רביעית 2017 ויקטוריה Victoria בישוף בפרק "Faith, Hope & Charity" 2020 המשפט של כריסטין קילר The Trial of Christine Keeler ויסקוט אסטור 2 פרקים 2021 איפה אנה פרנק Where Is Anne Frank אוטו פרנק דיבוב 2022 רצח לפי הספר Magpie Murders צ'ארלס קלובר 5 פרקים 2023 דלגליש (אנ') Dalgliesh דזמונד אולריק 2 פרקים

תפקידים ברדיו
 "Troy" - טרילוגיה של מחזות לרדיו מאת אנדרו ריסיק  ובבימויו של ג'רמי מורטימר  - בתפקיד הקטור.
 "Scenes of Seduction" - מחזה לרדיו מאת טימברלייק ורטנבייקר בבימויו של נד צ'אילט  - בתפקיד הנרי (המלך הנרי החמישי).
 בראן בסדרת התסכיתים "Earthsearch" מאת ג'יימס פולט  ברדיו 4 של ה-BBC.

קישורים חיצוניים

הערות שוליים

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:אנגלים שנולדו ב-1957